Ir-Regolament tal-Kummissjoni (KE) NRU 1634/2002
tat-13 ta' Settembru 2002
li jemenda, fid-dawl ta' konċessjonijiet ġodda li għalihom r-Regolament tal-Kunsill (KE) Nru 1408/2002 jipprovdi rigward ir-Repubblika ta' l-Ungerija - Regolamenti (KE) Nru 1279/98, (KE) Nru 1128/1999 u (KE) Nru 1247/1999 rigward ċerti kwoti ta' tariffa għall-importazzjoni ta' prodotti tal-laħam taċ-ċanga u tal-vitella
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni komuni tas-suq fil-laħam taċ-ċanga u tal-vitella [1], kif l-aħħar emendat bir-Regolament (KE) Nru 2345/2001 [2], u partikolarment l-Artikolu 32(1) miġjub fih,
Wara li kkunsidrat r-Regolament tal-Kunsill (KE) Nru 1408/2002 tad-29 ta' Lulju 2002 li jistabblixxi konċessjonijiet fil-għamla ta' kwoti Komunitarji tat-tariffa fuq ċerti prodotti agrikoli u li jipprovdi għal aġġustament, bħala miżura awtonoma u transitorja, għal ċerti konċessonijiet agrikoli provvduti bil-Ftehim ta' l-Ewropa ma' l-Ungerija [3], u b'mod partikolari l-Artikolu 1(3) miġjub fih,
Billi:
(1) Ir-Regolament (KE) Nru 1408/2002 ipprovda għal konċessjonijiet ġodda rigward l-importazzjoni ta' ċerti prodotti tal-laħam taċ-ċanga u tal-vitella taħt il-kwoti ta' tariffa miftuħa mill-Ftehim ta' l-Ewropa ma' l-Ungerija. Il-konċessjonijiet ġodda ġew fis-seħħ fl-1 ta' Lulju 2002, minbarra rigward il-konċessjoni li tinvolvi l-ftuħ tal-kwota ta' tariffa koperta min-numru tas-serje 09.4774.
(2) Għalhekk huwa meħtieġ li jiġu emendati r-Regolamenti ta' implimetazzjoni tal-Kummissjoni li ġejjin:
- Ir-Regolament tal-Kummissjoni (KE) Nru 1279/98 tad-19 ta' Ġunju 1998 li jippreskrivi regoli dettaljati għall-applikazzjoni ta' kwoti ta' tariffa għal-laħam taċ-ċanga u tal-vitella appplikabbli taħt ir-Regolamenti (KE) Nru 1727/2000, (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000 u (KE) Nru 2851/2000 għar-Repubblika ta' l-Ungerija, il-Bulgarija, ir-Repubblika Ċeka, is-Slovakkja, ir-Rumanija u r-Repubblika tal-Polonja [4], kif emendat bir-Regolament (KE) Nru 2857/2000 [5].
- Ir-Regolament tal-Kummissjoni (KE) Nru 1128/1999 tat-28 ta' Mejju 1999 li jippreskrivi regoli dettaljati sabiex tiġi applikata l-kwota tat-tariffa għal għoġiela li jiżnu mhux iktar minn 80 kilogramma u li joriġinaw f'ċerti pajjiżi terzi [6], kif emendat l-aħħar mir-Regolament (KE) Nru 1096/2001 [7].
- Ir-Regolament tal-Kummissjoni (KE) Nru 1247/1999 tas-16 ta' Ġunju 1999 li jippreskrivi regoli dettaljati sabiex tiġi applikata kwota tat-tariffa għall-bhejjem ta' l-ifrat ħajjin li jiżnu minn 80 sa 300 kilogramma u li joriġinaw f'ċerti pajjiżi terzi [8], kif emendat l-aħħar bir-Regolament (KE) Nru 1096/2001.
(3) Ħlas lura sħiħ jew parzjali ta' dazju ta' importazzjoni li jirriżulta mit-tnaqqis fid-dazju li seħħ fl-1 ta' Lulju 2002 għandu jingħata bi qbil ma' l-Artikolu 236 tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [9], kif emendat l-aħħar bir-Regolament (KE) Nru 2700/2000 [10], u bl-Artikoli 878 et seq. tar-Regolament tal-Kummissjoni (KEE) Nru 2454/93 tat-2 ta' Lulju 1993 li jippreskrivu dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [11], kif emendata l-aħħar bir-Regolament (KE) Nru 2787/2000 [12].
(4) Il-miżuri provvduti f'dan ir-Regolament huma b'mod konformi ma' l-opinjoni tal-Kumitat ta' Ġestjoni tal-Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1279/98 għandu jiġi emendat kif ġej:
1. it-titolu għandu jiġi mibdul b':
"Ir-Regolament tal-Kummissjoni (KE) Nru 1279/98 tad-19 ta' Ġunju 1998 li jippreskrivi regoli dettaljati għall-applikazzjoni ta' kwoti tat-tariffa għal-laħam taċ-ċanga u tal-vitella pprovvduti fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000, (KE) Nru 2851/2000 u (KE) Nru 1408/2002 għall-Bulgarija, ir-Repubblika Ċeka, is-Slovakkja, ir-Rumanija u r-Repubblika tal-Polonja(4) u r-Repubblika ta' l-Ungerija;"
2. l-ewwel paragrafu ta' l-Artikolu 1 għandu jiġi mibdul b'dan li ġej:
"L-Artikolu 1
Liċenzji ta' importazzjoni jridu jiġu presentati għal importazzjonijiet fil-Komunità ta' prodotti mniżżla f'lista fl-Anness I li ġej taħt il-kwoti pprovduti fir-Regolamenti (KE) Nru 2290/2000, (KE) Nru 2433/2000, (KE) Nru 2434/2000, (KE) Nru 2435/2000, (KE) Nru 2851/2000 u (KE) Nru 1408/2002;"
3. it-tieni paragrafu ta' l-Artikolu 3(1)(ċ) għandu jiġi mibdul b':
"Grupp ta' prodotti' tfisser prodotti li joriġinaw f'pajjiż wieħed biss li hu mniżżel f'lista fl-Anness I; grupp ta' prodotti għandu jkopri jew prodotti taħt kodiċijiet tan-NM 0201 u 0202, jew prodotti taħt kodiċijiet tan-NM 02061095, 02062991, 02102010, 02102090, 02109951, 02109959 u 02109990 li joriġinaw mill-Ungerija, jew prodotti taħt kodiċijiet tan-NM 16025031, 16025039 u 16025080 li joriġinaw mir-Rumanija, jew prodotti taħt kodiċi tan-NM 160250 li joriġinaw mill-Polonja;"
4. L-Artikolu 3(2) għandu jiġi mibdul b:
"2. Minkejja l-Artikolu 5 tar-Regolament (KE) Nru 1445/95, kaxxa 16 ta' applikazzjonijiet ta' liċenzji u liċenzji għandhom juru wieħed mill-gruppi tal-kodiċijiet tan-NM mniżżla f'lista fl-istess indent hawn isfel:
- 0201, 0202,
- 02061095, 02062991, 02102010, 02102090, 02109951, 02109959, 02109990,
- 16025031, 16025039, 16025080,
- 160250."
5. L-Anness I għandu jiġi mibdul bl-Anness ta' ma hawn.
Artikolu 2
L-Artikolu 2(2) tar-Regolament (KE) Nru 1128/1999 għandu jiġi mibdul b:
"2. Għall-kwantità riferita fil-paragrafu 1, ir-rata tad-dazju tad-dwana għandha titnaqqas b':
- 80 % għal annimali li joriġinaw mir-Repubblika Ċeka, is-Slovakkja, il-Bulgarija, ir-Rumanija, l-Estonja, il-Latvja u l-Litwanja,
- 90 % għal annimali li joriġinaw mill-Polonja u l-Ungerija."
Artikolu 3
L-Artikolu 1(2) tar-Regolament (KE) Nru 1247/1999 għandu jiġi mibdul b':
"2. Għall-kwantità riferita fil-paragrafu 1, ir-rata tad-dazju tad-dwana għandha titnaqqas b':
- 80 % għal annimali li joriġinaw mir-Repubblika Ċeka, is-Slovakkja, il-Bulgarija, ir-Rumanija, l-Estonja, il-Latvja u l-Litwanja,
- 90 % għal annimali li joriġinaw mill-Polonja u l-Ungerija."
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Kominitajiet Ewropej.
Id-dispożizzjoni ta' dan ir-Regolament għandhom japplikaw mill-1 ta' Lulju 2002: Manadnkollu, il-konċessjoni koperta min-numru tas-serje 09.4774 għandha tapplika mid-data li fiha jidħol fis-seħħ dan ir-Regolament.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta' Settembru 2002.